kím me tatáḥ syādíti brāhmaṇāchaṃsyā̀ te brahmasāmá ta íti tásmādbrāhmaṇāchaṃsínam právr̥ṇīta índro brahmā brā́hmaṇāditī́ndrasya hyèṣā sa índro dakṣiṇatá āstāthābhayé nāṣṭrá uttarató yajñamúpācaraṃstásmādyá evá vīryávattamaḥ syātsá dakṣiṇatá āsītātā́bhaye 'nāṣṭrá uttarató yajñamúpacareyúryo vaí brāhmaṇā́nāmanūcānátamaḥ sá eṣāṃ vīryávattamó 'tha yádidaṃ yá eva káśca brahmā bhávati kuvíttūṣṇīmā́sta íti tásmādyá evá vīryávattamaḥ syātsá dakṣiṇatá āsītā́thābhaye 'nāṣṭrá uttarató yajñamúpacareyustásmādbrāhmaṇā́ dakṣiṇatá āsate 'thā́bhaye 'nāṣṭrá uttarató yajñamúpacaranti